Na temelju odredbi Zakona o fiskalnoj odgovornosti (Narodne novine broj 111/18), odredbi Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine broj 95/19 ) i čl. 72. Statuta Osnovne škole Nikole Tesle Gračac, ravnateljica Slavica Miočić, dipl. ing., dana 30. listopada 2019. godine donosi

**PROCEDURU o sadržaju i načinu vođenja evidencije ugovora**

**u Osnovnoj školi Nikole Tesle Gračac**

**Članak 1.**

Ovom Procedurom o sadržaju i načinu vođenja evidencije ugovora (u daljnjem tekstu: Procedura) u Osnovnoj školi Nikole Tesle Gračac (u daljnjem tekstu: Škola) propisuje se sadržaj i način vođenja evidencije ugovora koje je Škola zaključila s pravnim i fizičkim osobama u okviru poslova iz svog djelokruga rada.

**Članak 2.**

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na osobe oba spola.

**Članak 3.**

Škola vodi evidenciju ugovora iz članka 1. ove Procedure na obrascu evidencije sklopljenih ugovora s pravnim i/ili fizičkim osobama.

Evidencija ugovora vodi se za razdoblje jedne kalendarske godine, u elektroničkom obliku u tajništvu Škole.

Evidenciju ugovora vodi tajnik Škole.

**Članak 4.**

Evidencija ugovora sadrži sljedeće podatke:

1. Redni broj ugovora
2. Klasa i urudžbeni broj
3. Naziv ugovora
4. Pravna i/ili fizička osoba s kojom je zaključen ugovor
5. Predmet ugovora
6. Datum sklapanja ugovora
7. Trajanje ugovora

**Članak 5.**

Evidencija ugovora sukladno ovoj Proceduri i ugovori na temelju kojih se vrši upis, čuvaju se sukladno odredbama Pravilnika o zaštiti arhivskoga i registraturnog gradiva.

Ugovori koje je Škola zaključila s pravnim i/ili fizičkim osobama dostavljanju se na znanje voditelju računovodstva u Školi.

**Članak 6.**

Ova Procedura stupa na snagu danom donošenja i objavit će se na mrežnoj stranici i oglasnoj ploči Škole.

 Ravnateljica

 Slavica Miočić dipl.ing.

KLASA: 003-05/19-01/06

URBROJ: 2198-1-28-01-19-1

Gračac, 30. listopada 2019. godine